Predkladacia  správa

	Na základe rozhodnutia vlády Slovenskej republiky bol podpredseda vlády SR pre legislatívu poverený zabezpečením výberového konania na obsadenie postu predsedu Úradu pre štátnu pomoc Slovenskej republiky.
Výberové konanie sa uskutočnilo jednokolovo, dňa 11. januára 2002. Záznam o priebehu a záveroch výberového konania tvorí súčasť tohto materiálu.
Na základe uvedeného sa odporúča vláde rozhodnúť o vymenovaní na funkciu predsedu Úradu pre štátnu pomoc Slovenskej republiky. 
V súčasnom období sa v Národnej rade Slovenskej republiky prerokúva návrh novely zákonov o štátnej pomoci a o ochrane hospodárskej súťaže, ktorých cieľom je dosiahnuť zlúčenie oboch úradov. Následne treba rozhodnúť o vnútornom usporiadaní organizačných i personálnych otázok zlúčených úradov.
Je dôležité, aby Úrad pre štátnu pomoc Slovenskej republiky mohol nerušene vykonávať úlohy, ktoré sú mu zverené zákonom. Preto je nevyhnutné, aby vláda SR schválila návrh na vymenovanie predsedu Úradu pre štátnu pomoc Slovenskej republiky a tento predložila Národnej rade Slovenskej republiky, ktorá následne zvolí predsedu tohto úradu.